*87. számú előterjesztés*

*A városi piac tartásáról szóló önkormányzati rendelet módosítása*

|  |
| --- |
| **Előterjesztő:** Dr. Bozsolik Róbert polgármester **Készítette:** Kondriczné dr. Varga Erzsébet jegyző **Törvényességi ellenőrzést végezte:** dr. Köbli Kata aljegyző |

 **Tisztelt Képviselő- testület!**

A kijárási korlátozások vidéken 2020. május 4. napjától megszűntek, ugyanezen naptól lépett hatályba a védelmi intézkedésekről szóló 168/2020. (IV. 30.) Korm. rendelet, mindezek alapján javasoljuk a városi piac tartásáról szóló rendelet ismételt módosítását a veszélyhelyzet ideje alatt alkalmazandó rendelkezéseinek újra szabályozásával egyrészt a 65. éven felüliek piaclátogatási időpontjának módosításával, másrészt a piac területén védőeszköz kötelező használatának elrendelésével, valamint az árusítható termékek körének korlátozására vonatkozó szabály eltörlésével.

***HATÁSVIZSGÁLAT***

**a városi piac tartásáról szóló 13/2004. (VI. 7.) KTR számú rendelet módosításáról szóló rendelet-tervezethez**

A rendelet megalkotása a védelmi intézkedésekről szóló 168/2020. (IV. 30.) Korm. rendelet alapján indokolt annak érdekében, hogy a piac üzemeltetése a magasabb szintű jogszabályoknak megfelelően biztosítható legyen a jelenlegi járványügyi helyzetben.

**Részletes indokolás:**

1. §-hoz: a 65. életévüket betöltött személyek számára a piac látogatásának időpontját módosítja.

2. §-hoz: a 168/2020. (IV. 30.) Korm. rendelet előírásaihoz igazítja a vásárlókra vonatkozó rendelkezést, mely alapján a szájat és orrot eltakaró eszköz használata már kötelező.

3. §-hoz: a bekezdés hatályon kívül helyezésével az árusítható termékekre vonatkozó korlátozás megszűnik.

4. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** a veszélyhelyzet ideje alatt mind a vásárók, mind az árusok egészségének megőrzése érdekében szükséges az előírások szabályozása

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** a piac üzemeltetője biztosítja

**Véleményeztetés:** képviselő- testület tagjai

*BÁTASZÉK Város Önkormányzat Képviselő-testületének*

…./2020.(V. 06.) önkormányzati r e n d e l e t –t e r v e z e t e

**a városi piac tartásáról szóló 13/2004. (VI. 7.) KTR számú rendelet módosításáról**

Bátaszék Város Önkormányzatának Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a védelmi intézkedésekről szóló 168/2020. (IV. 30.) Korm. rendelet 10. § (3) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el:

1. **§** A városi piac tartásáról szóló 13/2004. (VI. 7.) KTR. számú rendelet (továbbiakban: Rendelet) 8/A § (4) bekezdés a) pontjában a „9-11 óra” szövegrész helyébe a „8-9 óra” szöveg lép.
2. **§** A Rendelet 8/A. § (4) bekezdés g) pontja helyébe a következő rendelkezés lép:

**„**g) A vásárlók számára - egészségük megóvása érdekében – a szájat és az orrot eltakaró eszköz (például szájmaszk, sál, kendő) viselése kötelező, gumikesztyű használata javasolt,”

1. § Hatályát veszti a Rendelet 8/A. § (3) bekezdése.
2. **§** E rendelet *2020. május 7.* napjánlép hatályba.

***B á t a s z é k* ,** 2020. május 6.

 Dr. Bozsolik Róbert Kondriczné dr. Varga Erzsébet

 polgármester  jegyző

A rendelet 2020. május 6-án kihirdetve!

Kondriczné dr. Varga Erzsébet

 jegyző